Train – Drops of Jupiter

Disc dal mais proponì dal Battaporta da Jachen Prevost

Train, questa band giuvna domiciliada a San Francisco ha gronds plans. I vulessan cuntanscher destinaziuns musica las nunenconuschentas e perfin planets lontans èn in tema. Per entant èn els però anc sin terra e preschentan in album da qualitad. Producent ed um davos il pult da maschadar è stà Brendan O'Brien che ha lavurà pli baud cun Pearl Jam u cun ils Stone Temple Pilots. E quai è gia garanzia avunda per buna lavur. Il stil da Train n'è betg spectacular: rock tradiziunal, cun duas ghitarras ed ina vusch loma da Pat Monahan. Che Train è sin la dretga via u sin il dretg tren, quai han els sezs pudì constatar il pli tard avant trais onns, cur ch'els han accumpagnà las turneas dals Blues Traveller e da Counting Crows - ed il punct sin il "i" era stà lur concert en il Fillmore a San Francisco. Tgi che attira en quel lieu legendar e prestigius millis d'aspectaturs n'è betg pli ina scuverta secreta en la scena independenta. Internet: www.trainline.com

La redacziun dal Battaporta dal Radio Rumantsch preschenta mintga mais in disc cumpact - ina schibetta. Nus schain "thanks" a noss collegas radiologics!